Bajarê Marsilya yê Fransa de perey rayraşîyayîşê dergî yê seba hîrê rojan ame destpêkerdene. Çalakîya ke vera Komployê Mîyannetweyî yê vera Rayberê Şarê Kurdî Abdullah Ocalanî yena kerdene roja diyîne xo dima verda.
Bajaranê sey Bordeaux, Toulouse, Montpellier û Dragounyanî ra zî xeylêk kesî tewrê çalakîye bîyî. Rayraşîyayîş saetanê serê sibayî de verê Şaredarîya Marignane de ame destpêkerdene û saetanê şanî de dekewtişê Marsilya St. Antoine de qedîya. Çalakwananê ke maskeyê Ocalanî kerdî pa vilawekî vila kerdî û marşî wendî.
Ewro de do saete 09:00 de rayraşîyayîş St. Antoine de dest pê bikero û heta Meydanê Jouliette yê Marsilya dewam bikero. Dima ra do Meydanê Vieux Portî de mîtîngêk bêro kerdene û rayraşîyayîşê  hîrê rojan biqedîyo.
